**Bükkszentkereszt Község Önkormányzata Képviselő-testületének**

**8/ 2015 (IX.10) Önkormányzati Rendelete**

**a talajterhelési díjról**

Bükkszentkereszt Község Önkormányzata Képviselő-testülete a környezetterhelési díjról szóló 2003. évi LXXXIX. törvény (továbbiakban: Ktd) 21 /A § (2) bekezdésében és a 26 § (4) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13 § (1) bekezdés 11. pontjában meghatározott feladatkörében eljárva a következőket rendeli el:

**A rendelet hatálya**

**1 §**

A rendelet hatálya a Bükkszentkereszt Község Önkormányzat közigazgatási területén helyi vízgazdálkodási hatósági jogkörbe tartozó engedélyezés alapján szennyvízelhelyezést alkalmazóra (továbbiakban: kibocsátó) terjed ki, aki a műszakilag rendelkezésre álló közcsatornára nem köt rá.

**A talajterhelési díj fizetése**

**2 §**

1. A talajterhelési díjat a kibocsátónak kell megállapítania, a tárgyévet követő év március 31-ig az erre a célra rendszeresített formanyomtatványon bevallania, és a (2) bekezdésben megjelölt számlára ugyanezen időpontig megfizetnie.
2. A talajterhelési díjat az Önkormányzat 11734004-15348953-03920000 számú „Talajterhelési díj” beszedési számlájára kell megfizetni.

**3 §**

1. A talajterhelési díj alapja a 2003. évi LXXXIX. törvény 12 § (2) bekezdésében meghatározott víz mennyisége.
2. Mérési lehetőség hiányában az átalány mértékét a rendelet 1. melléklete szerinti vízfogyasztás alapulvételével kell megállapítani.

**4 §**

**Mentességek, kedvezmények**

1. Nem terheli talajterhelési díj fizetésének kötelezettsége a kibocsátót a Ktd. 11 § (2) bekezdésében meghatározottak szerint.
2. A kibocsátót a tárgyévben a talajterhelési díj megfizetésére 50 %-os díjkedvezmény illeti meg az alábbi feltételek fennállásakor:
3. családban élő esetén az egy főre jutó havi nettó jövedelem nem haladja meg az öregségi nyugdíj mindenkori legkisebb összegét (továbbiakban: nyugdíjminimum)
4. egyedülélő esetén a havi nettó jövedelem nem haladja meg a nyugdíjminimum 150 %-át.

**5 §**

**Adatszolgáltatás**

(1) Az adóhatóság részére az ivóvíz-hálózatot üzemeltető közszolgáltató a kibocsátó azonosítása, a talajterhelési díj megállapítása és ellenőrzése érdekében adatot szolgáltat a tárgyévet követő év február 28. napjáig a kibocsátók tárgyévi vízfogyasztásáról, korrigálva a locsolási kedvezmény mennyiségével.

 (2) Az önkormányzati adóhatóság a talajterhelési díj megállapításával összefüggő személyes adatokat kizárólag a kibocsátó azonosítására, a bevallások ellenőrzésére használhatja fel.

(3) A talajterhelési díj fizetésére kötelezett kibocsátókról az önkormányzati adóhatóság nyilvántartást vezet.

**6 §**

**Záró rendelkezések**

1. Ez a rendelet a kihirdetését követő napon lép hatályba.
2. Hatályát veszti Bükkszentkereszt Község Önkormányzat Képviselő- testületének a talajterhelési díjról szóló 7/ 2015 (VI. 11) rendelete.

 **Jámbor Flórián sk. dr. Hegyközi Béla sk**

 **polgármester címzetes főjegyző**

**1. melléklet a talajterhelési díjról szóló 8/2015. (IX.10) önkormányzati rendelethez**

* 1. Beépített ingatlanok (telkek)

|  |  |  |
| --- | --- | --- |
| 1.1 | udvari csappal | 20 liter/fő/nap |
| 1.2 | épületen belüli, de lakáson kívüli közös vízcsappal vízöblítéses WC nélkül | 60 1iter/fő/nap |
| 1.3 | mint 1.2, de lakáson kívüli közös vízöblítéses WC-vel | 75 1iter/fő/nap |
| 1.4 | épületen belüli, lakásokon belüli vízcsappal vízöblítéses WC nélkül | 65 1iter/fő/nap |
| 1.5 | mint 1.4., de épületen belüli. lakáson kívüli közös vízöblítéses WC-vel | 80 1iter/fő/nap |
| 1.6 | épületen belüli, lakásokon belüli vízcsappal és vízöblítéses WC-vel | 95 1iter/fő/nap |
| 1.7 | épületeken belüli, lakásokon belüli vízcsapokkal, víz-öblítéses WC-vel, hagyományos fűtésű (fürdőhengeres) fürdőszobával | 120 1iter/fő/nap |
| 1.8 | mint 1.7, de hagyományos fűtésű helyett egyedi, éjszakai áramfelvételes vízmelegítővel | 150 1iter/fő/nap |
| 1.9 | mint 1.8, de központi melegvíz ellátással, illetőleg nem korlátozott fűtésű egyedi vízmelegítővel | 180 1iter/fő/nap |